CELEX: 22019D0083
Language: sl
Date: 2018-12-04 00:00:00
Title: Sklep št. 1/2018 Stabilizacijsko-pridružitvenega sveta z dne 4. decembra 2018 v zvezi s prehodom na drugo fazo pridružitve med Evropskima skupnostma in njunimi državami članicami na eni strani in nekdanjo jugoslovansko republiko Makedonijo na drugi na podlagi člena 5(3) Stabilizacijsko-pridružitvenega sporazuma [2019/83]

21.1.2019   
               
               
                  SL
               
               
                  Uradni list Evropske unije
               
               
                  L 18/51
               
            
         SKLEP št. 1/2018 STABILIZACIJSKO-PRIDRUŽITVENEGA SVETA
         z dne 4. decembra 2018
         v zvezi s prehodom na drugo fazo pridružitve med Evropskima skupnostma in njunimi državami članicami na eni strani in nekdanjo jugoslovansko republiko Makedonijo na drugi na podlagi člena 5(3) Stabilizacijsko-pridružitvenega sporazuma [2019/83]
         STABILIZACIJSKO-PRIDRUŽITVENI SVET JE –
         ob upoštevanju Stabilizacijsko-pridružitvenega sporazuma med Evropskima skupnostma in njunimi državami članicami na eni strani in Nekdanjo jugoslovansko republiko Makedonijo na drugi (1) (v nadaljnjem besedilu: Sporazum) ter zlasti člena 5(3) Sporazuma,
         ob upoštevanju naslednjega:
         
                     (1)
                  
                  
                     V členu 5(1) Sporazuma je predvideno prehodno obdobje največ deset let, razdeljeno v dve zaporedni fazi.
                  
               
                     (2)
                  
                  
                     Prva faza se je začela 1. aprila 2004, ko je začel veljati Sporazum.
                  
               
                     (3)
                  
                  
                     V členu 5(3) Sporazuma je nadalje predvideno, da Stabilizacijsko-pridružitveni svet oceni napredek in se odloči o prehodu v drugo fazo in o njenem trajanju kot tudi o morebitnih potrebnih spremembah vsebine določb, ki urejajo drugo fazo.
                  
               
                     (4)
                  
                  
                     Pogodbenici sta odločeni izpolnjevati obveznosti v zvezi s prehodom na drugo fazo pridružitve.
                  
               
                     (5)
                  
                  
                     Nekdanja jugoslovanska republika Makedonija je sprejela potrebne ukrepe za zagotovitev izpolnjevanja vseh obveznosti, ki izhajajo iz prehoda na drugo fazo –
                  
               SPREJEL NASLEDNJI SKLEP:
         
            Člen 1
            Prehod na drugo fazo pridružitve med Evropskima skupnostma in njunimi državami članicami na eni strani in nekdanjo jugoslovansko republiko Makedonijo na drugi na podlagi člena 5(3) Sporazuma začne učinkovati.
         
         
            Člen 2
            Ta sklep začne veljati na dan sprejetja.
         
         
            V Bruslju, 4. decembra 2018
            
               
                  Za Stabilizacijsko-pridružitveni svet
               
               
                  Predsednik
               
            
         
         
            (1)  UL L 84, 20.3.2004, str. 13.